Han begynte i NRK i 1983 og ble fast ved distriktskontoret for Buskerud-Vestfold i Drammen fra 1985. Han startet som vikar i radioens P2 og har siden arbeidet som journalist i flere NRK-redaksjoner. I 1991 ble han ansatt som redaktør i NRKs nyopprettede distriktskontor i Vestfold. Da NRK i 2003 slo sammen distriktskontorene i Buskerud, Telemark og Vestfold til et felles regionalt kontor, ble han redaktør for NRK Østafjells. NRK Østafjells er NRKs største distriktskontor. I 2010 ble Alstadsæter ansatt i distriktsdirektørens ledergruppe ved NRKs hovedkontor på Marienlyst i Oslo og er pr 2017 assisterende distriktsdirektør.